Nogometna Bundesliga 2015/2016.
Fußball-Bundesliga 2015/2016. je bila 53. sezona Bundeslige, prve njemačke nogometne lige. Sezona je počela 14. augusta 2015. a završila 14. maja 2016. sa zimskom pauzom od 21. decembra 2015. do 21. januara 2016. godine. Bayern je 26. put u svojoj historiji osvojio šampionsku titulu prvaka Njemačke. Borussia Dortmund kao drugoplasirana ekipa i Bayer kao trećeplasirana uz prvaka Bayern osigurali su učešće u grupnoj fazi Lige prvaka 2016/17. dok je četvrtoplasirana ekipa Bundeslige Borussia M'gladbach osigurala plasman u baraž za Ligu prvaka 2016/17. Schalke 04 kao petoplasirana, te Mainz 05 kao šestoplasirana ekipa osigurali su učešće u grupnoj fazi Evropske lige 2016/17. Hertha BSC kao sedmoplasirana ekipa Bundeslige je osigurala učešće u trećem krugu kvalifikacija za Evropsku ligu 2016/17. Iz lige su ispali VfB Stuttgart i Hannover 96 dok je šesnaestoplasirana ekipa Bundeslige Eintracht Frankfurt morao igrati baraž za opstanak u ligi sa Nürnbergom, trećeplasiranom ekipom druge Bundeslige 2015/16. Najbolji strijelac Bundeslige 2015/16. bio je Robert Lewandowski, nogometaš Bayerna sa 30 postignutih golova.